**Критерии за оценка на изпита по философия и социални науки от**

**02.06.2019 г.**

Есе, вариант 1

**Природа и история: граници на интерпретацията**

1. Формулиране и аргументация на теза;
2. Изясняване на съдържанието на основните понятия и връзките между тях;
3. Отношение на централните понятия към понятия като: човек, общество, култура, личност, закономерност, обяснение и разбиране;
4. Умение за разработване на различни теоретични контексти, в които се използват централните понятия. Изразяване на самостоятелна позиция по темата;
5. Езикова култура, стил, грамотност;

Фрагмент, вариант 3

**Джон Лок, *Два трактата за управлението***

 „Понеже всички хора, както вече бе казано, са по природа свободни, равни и независими, то никой не може да бъде изведен от това състояние и подчинен на политическата власт на друг човек, без да е дал съгласието си за това. Единственият начин, по който някакъв човек може сам да се лиши от естествената си свобода и да приеме ограниченията на гражданското общество, е постигането на споразумение с други хора да се съберат и обединят в общност, за да могат съвместно да живеят удобно, сигурно и мирно, спокойно да ползват собствеността си и за да бъдат по-добре защитени от онези, които не са членове на тази общност. Това може да се направи от всякакъв брой хора, тъй като свободата на останалите не се ограничава и те остават, както и преди, свободни в естественото състояние. Когато по този начин някакъв брой хора се съгласят да създадат една общност или управление, те се сливат и образуват едно политическо тяло, в което мнозинството има право да действа и решава вместо останалите.“

1. Кой е основният проблем във фрагмента и кои са централните понятия? – до десет (10) т.;
2. Коя е спецификата на политическата общност според Джон Лок? – до десет (10) т.;
3. Посочете и други философи, които са създали значими теоретични концепции за същността на държавата? – до пет (5) т.;
4. Езикова култура, стил, грамотност – до пет (5) т.;

**Тест по Философия и социални науки: вариант 2**

Оградете или зачертайте (О, ⁫, Х) верния според Вас отговор. За всеки въпрос имате право само на една поправка, като освен ограждането или зачертаването, подчертаете окончателния си избор (О, ⁫, Х \_\_\_\_\_\_\_\_\_ )

1. Основател на социологията като самостоятелна наука е: (1 т.) А) Шарл Фурие; Б) Сен Симон дьо Рувроа; **В**) Огюст Конт; Г) Франсоа Митеран.

2. Думата гимназия идва от гръцкото „gimnazein“, което означава...: (1 т.) **А**) да се упражняваш гол; Б) да се веселиш; В) да усвояваш знания; Г) да живеят преподавателите;

3. Пабло Пикасо и Жорж Брак са основоположници на: (2 т.) А) постимпресионизма; **Б**) кубизма; В) романтизма; Г) сюрреализма.

4. Какво означава „генезис”? (1 т.) А) подражание; Б) порицание; В) представление; Г) пораждане.

5. През какъв период от време са се провеждали древните олимпийски игри?: (1 т.) А) две години; **Б**) четири години; В) пет години; Г) седем години;

6. Тринайсетата поправка от Конституцията на САЩ се отнася до: (2 т.) А) даването на избирателни права на жените; Б) свободата на словото и събранията; **В**) премахването на робството; Г) премахването на религиозната дискриминация.

7. Кой автор принадлежи към школата на емпиризма?: (2 т.) **А**) Лок; Б) Платон; В) Декарт; Г) Хегел

8. Коя характеристика не може да бъде отнесена към съвестта? (1 т.) А) морална самопринуда; **Б**) пазител на личния ни интерес; В) свидетел за мотивите на нашите действия; Г) форма на вътрешен самоконтрол.

9. Идеалът си за държава в царството на тирана Дионисий (Сицилия, Сиракуза) е опитал да осъществи: (1 т.) А) Питагор; **Б**) Платон; В) Протагор; Г) Парменид.

10. Поданиците на Османската империя били разделени: (2 т.) **А**) по конфесионален признак; Б) според мястото им в служебноадминистративната йерархия; В) по етнически признак; Г) според участието в спахийската конница или еничарската пехота.

11. Сциентизъм е учение, при което истинните знания се основават на: (1 т.) А) вярата; Б) морала; **В**) науката; Г) изкуството.

12. "Хармид" е диалог на: (1 т.) **А**) Платон; Б) Аристофан; В) Ксенофонт; Г) Диоген Лаерций;

13. Последователите на Аристотел в древността се наричат? (1 т.) А) реторици; **Б**) перипатетици; В) схоластици; Г) академици.

14. Реката, на която са разположени столиците на четири държави, е...?: (2 т.) А) Нил; Б) Амазонка; **В**) Дунав; Г) Меконг.

15. През коя година е въведена операционната система Microsoft Windows?: (1 т.) **А**) 1985; Б) 1994; В) 1991; Г) 1988;

16. По форма изречението „Гражданско общество ще има тогава и само тогава, когато всеки индивид се бори за своите права” е: (2 т.) **А**) еквивалентност; Б) импликация; В) конюнкция; Г) дизюнкция.

17. Коя от изброените държави не е страна-основателка на ЕС? (1 т.) А) Холандия; Б) Люксембург; **В**) Испания; Г) Белгия.

18. Обемът на понятието е: (2 т.) А) представата, която свързваме с него; Б) съвкупността от всички признаци, които определят понятието; **В**) съвкупността от всички обекти, които попадат под понятието; Г) езиковият израз на понятието.

19. Солипсизъм е: (2 т.) А) когато познавам интуитивно външния свят; Б) когато не действам според представите си; **В**) когато познавам единствено собственото си съзнание; Г) когато действам произволно.

20. Арес – гръцкият бог на войната е син на: (2 т.) **А**) Зевс и Хера; Б) Зевс и Даная; В) Зевс и Семела; Г) Зевс и Деметра.

21. Каста означава: (1 т.) А) името на индийски владетел; **Б**) названието на наследствени групи в индийската социална йерархия; В) област в Хималаите; Г) индийците, участващи в Британската колониална армия.

22. През коя година САЩ официално влизат във Втората световна война? (1 т.) А) 1944; Б) 1943; В) 1942; **Г**) 1941;

23. Какъв е бил апостол Матей, преди да започне проповедническата си дейност?: (1 т.) А)рибар; **Б**) бирник; В) дърводелец; Г) ковач;

24. Кой философ използва за пръв път понятието „апейрон”?: (1 т.) А) Анаксимен; Б) Талес; **В**) Анаксимандър; Г) Спевсип.

25. Мартин Лутер поставил началото на Реформацията в Германия, като: (2 т.)А) се съюзил с германските принцове срещу католическата църква; **Б**) на 31 октомври 1517 г. заковал на вратата на катедралата във Витенберг своите „95 тезиса”; В) превел Библията от латински на немски език; Г) бил анатемосан от папата.

**Оценяване:**

***Есето*** се оценява в диапазона от 0 до 35 точки както следва:

1. Изясняване на основните понятия от темата на есето - до десет (10) точки

точки;

2. Формулиране и аргументиране на теза и собствена позиция - до десет (10) точки;

3. Връзка с други понятия и владеене на общия понятиен инструментариум - до десет (10) точки;

4. Езикова култура, стил, грамотност - до пет (5) точки.

***Анализът на философския текст и отговорите на отворените въпроси към него*** се оценяват в диапазона от 0 до 30 точки както следва:

1. Разпознава темата, проблема и основните понятия в текста; адекватно изяснява тезата и аргументите на автора – до десет (10) точки;
2. Сравнява понятията и тезата на автора на текста с други изучавани автори или концепции –до петнадесет (15) точки;
3. Езикова култура, стил, грамотност - до пет (5) точки.

***Тестовите задачи*** се оценяват по ключ за верните отговори от една до две точки в зависимост от трудността; максимален брой точки – тридесет и пет (35).

***Оценката се формира от общия брой точки за трите части на изпита, като*** преходът в шестобална система с точност до 0,25 е по следната скала:

от 23 до 28 точки: оценка среден 3,00

от 29 до 34 точки: оценка среден 3,25

от 35 до 40 точки: оценка добър 3,50

от 41 до 46 точки: оценка добър 3,75

от 47 до 52 точки: оценка добър 4,00

от 53 до 58 точки: оценка добър 4,25

от 59 до 64 точки: оценка много добър 4,50

от 65 до 70 точки: оценка много добър 4,75

от 71 до 76 точки: оценка много добър 5,00

от 77 до 82 точки: оценка много добър 5,25

от 83 до 88 точки: оценка отличен 5,50

от 89 до 94 точки: оценка отличен 5,75

от 95 до 100 точки: оценка отличен 6,00

Работата се оценява от двама оценители независимо един от друг.

Крайната оценка е средноаритметична от оценките на двамата оценители и

се определя с точност до третия десетичен знак. При разлика в оценките над 0,50 (петдесет стотни) работата подлежи на арбитриране. Оценката на арбитъра не може да е по-ниска от най-ниската оценка на единия от оценителите.